Oʻzbekiston Respublikasi Turizm qoʻmitasi faoliyatini tashkil etish va turizm sohasini jadal rivojlantirish chora-tadbirlari toʻgʻrisida
(resolution, 2026-09-01)

Oʻzbekiston Respublikasi Prezidentining 2025-yil 18-noyabrdagi “Ekologiya va turizm sohalarida aholi talablariga tezkor javob bera oladigan boshqaruv tizimini yaratish chora-tadbirlari toʻgʻrisida”gi PF-217-son Farmoniga muvofiq, iqtisodiyotning strategik jihatdan muhim sektori sifatida turizm sohasining tizimli va barqaror rivojlanishini taʼminlash, sohada davlat boshqaruvini yanada takomillashtirish, koʻrsatiladigan xizmatlar sifatini oshirish hamda milliy turistik mahsulotlarning jahon bozorida raqobatbardoshligini taʼminlash maqsadida qaror qilaman: 1. Quyidagilar 2030-yilgacha turizm sohasini rivojlantirishning asosiy maqsadlari etib belgilansin: (a) turizm sohasining yalpi ichki mahsulotdagi ulushini amaldagi 3,5 foizdan 7 foizgacha yetkazish; (b) chet ellik turistlarning yillik sonini amaldagi 10 mln nafardan 20 mln nafargacha yetkazish, shu jumladan, toʻlov qobiliyati yuqori boʻlgan turistlar oqimini koʻpaytirish; (v) turizm xizmatlari yillik eksporti hajmini 6 mlrd AQSH dollaridan oshirish; (g) Oʻzbekistonning turistik shaharlari oʻrtasidagi transport bogʻlanishini yaxshilash, ichki aviaqatnovlar sonini koʻpaytirish hamda yoʻlga sarflanadigan vaqtni kamida 3 baravarga qisqartirish; (d) 4 va 5 yulduzli mehmonxonalar sonini 2 baravarga oshirish; (j) turistik xizmatlar va mahsulotlarni diversifikatsiya qilish orqali respublikaning turistik salohiyatini toʻliq ishga solish; (z) jahonda keng taniladigan Oʻzbekistonning turistik brendini yaratish va milliy turistik mahsulotlarni ommalashtirish uchun yangi instrumentlarni joriy etish. 2. Quyidagilar: (a) Oʻzbekiston Respublikasi Turizm qoʻmitasi faoliyatining asosiy yoʻnalishlari 1-ilovaga muvofiq; (b) Oʻzbekiston Respublikasi Turizm qoʻmitasining tashkiliy tuzilmasi 2-ilovaga muvofiq tasdiqlansin. 3. Belgilansinki: (a) Oʻzbekiston Respublikasi Turizm qoʻmitasi (keyingi oʻrinlarda — Qoʻmita) turizm sohasini tartibga solish va rivojlantirish boʻyicha davlat siyosatini amalga oshiruvchi respublika ijro etuvchi hokimiyat organi hisoblanadi; (b) Qoʻmita oʻz vakolatlari doirasida umummajburiy boʻlgan normativ-huquqiy hujjatlar qabul qilishga haqli; (v) Qoʻmita raisi: (i) belgilangan tartibda Oʻzbekiston Respublikasi Prezidenti tomonidan lavozimga tayinlanadi va lavozimidan ozod qilinadi; (ii) Qoʻmita va uning tizimidagi tashkilotlar ishini toʻgʻri va samarali tashkil etish, bu orqali ularning faoliyatini natijadorlikka yoʻnaltirish, shuningdek, ushbu yoʻnalishda belgilangan maqsadli koʻrsatkichlarga soʻzsiz va toʻlaqonli erishishni taʼminlash uchun masʼul hamda shaxsan javobgar hisoblanadi; (g) Qoʻmita Ekologiya, atrof-muhitni muhofaza qilish va iqlim oʻzgarishi vazirligi huzuridagi Turizm qoʻmitasining huquq va majburiyatlari boʻyicha vorisi hisoblanadi. 4. Milliy turistik mahsulotlarni jahonda ommalashtirish maqsadida: (a) Qoʻmita raisining milliy turistik mahsulotlarni ommalashtirish boʻyicha oʻrinbosari lavozimi kiritilsin; (b) Qoʻmitaning xorijiy mamlakatlardagi vakolatxonalari (keyingi oʻrinlarda — vakolatxonalar) 3-ilovaga muvofiq tashkil etilsin; (v) vakolatxonalar oʻzi faoliyat yuritadigan davlatlarda 4-ilovada nazarda tutilgan vazifalarni bajarishi belgilansin; (g) Qoʻmita raisining milliy turistik mahsulotlarni ommalashtirish boʻyicha oʻrinbosari “Milliy PR-markazi” davlat muassasasi va vakolatxonalar faoliyatini muvofiqlashtirish hamda milliy turistik mahsulotlarning samarali marketingi uchun shaxsan masʼul va javobgar etib belgilansin. 5. Qoʻmita: (a) Tashqi ishlar vazirligi, Transport vazirligi hamda boshqa manfaatdor vazirlik va idoralar bilan birgalikda ikki oy muddatda: (i) Oʻzbekiston Respublikasi hududiga kirish uchun vizasiz rejim joriy etiladigan davlatlar roʻyxatini kengaytirish, Oʻzbekiston Respublikasi hududiga kirish va uning hududida boʻlish bilan bogʻliq tartib-taomillarni soddalashtirish; (ii) respublikaning turizm-transport logistikasini rivojlantirish boʻyicha puxta ishlab chiqilgan takliflarni; (b) Strategik rivojlanish va islohotlar agentligi bilan birgalikda 2026-yil 1-martga qadar Oʻzbekiston Respublikasi turizm sohasini 2040-yilgacha rivojlantirish strategiyasi loyihasini; (v) Raqamli texnologiyalar vazirligi hamda Iqtisodiyot va moliya vazirligi bilan birgalikda 2026-yil 1-aprelga qadar quyidagilarni nazarda tutuvchi 2030-yilgacha moʻljallangan turistik xizmatlar bozorlarida marketing strategiyasi loyihasini Vazirlar Mahkamasiga kiritsin: (i) milliy turistik mahsulotlarni faol sayohat qiluvchi aholiga ega xorijiy davlatlarda ommalashtirish; (ii) turizm sohasida targetlangan reklama tizimini keng joriy etish. 6. Madaniyat va sanʼatni rivojlantirish jamgʻarmasi Madaniy meros agentligi, Qoʻmita bilan birgalikda turistlarni jalb qilish boʻyicha qoʻshimcha imkoniyatlarni ishga solish maqsadida 2026 — 2028-yillarda quyidagi loyiha va chora-tadbirlarni amalga oshirsin: (a) Samarqand shahridagi eng muhim tarixiy obyektlarni bogʻlovchi 6,6 km uzunlikdagi turistik marshrutni tashkil etish boʻyicha “Samarqandning meros yoʻli” loyihasini; (b) aholining turmush tarzi, savdo va xizmat koʻrsatish shoxobchalari va kommunikatsiya tizimini tarixiy muhit bilan uygʻunlashtirgan holda Xiva shahridagi Ichan-qalʼa majmuasini jahonda yagona boʻlgan immersiv va “aqlli” muzey-shaharga aylantirish; (v) Toshkent shahri boʻyicha: (i) modernizm yodgorliklarini YUNESKOning Umumjahon merosi roʻyxatiga kiritish boʻyicha materiallar taqdim etish; (ii) eng koʻp mozaikalar bor shahar sifatida jahon miqyosida eʼtirof etilishiga erishish. 7. Investitsiyalar, sanoat va savdo vazirligi Qoʻmita hamda mahalliy davlat hokimiyati organlari bilan birgalikda quyidagi tartibda jahonga mashhur kiyim-kechak brendlarini savdo-koʻngilochar majmualarga jalb qilish hamda shaharlar chetlarida (atroflarida) milliy arxitektura uslubiga asoslangan zamonaviy autlet markazlarni tashkil etish choralarini koʻrsin: (a) birinchi bosqichda (2030-yilgacha) — Toshkent, Samarqand, Buxoro va Xiva shaharlarida; (b) ikkinchi bosqichda (2030-yildan boshlab) — turistik salohiyati yuqori boʻlgan boshqa aholi punktlarida. 8. Shunday tartib oʻrnatilsinki, unga muvofiq: (a) 2026-yil 1-apreldan boshlab chet el fuqarolari tomonidan Oʻzbekiston Respublikasi hududidan chiqib ketishda avval xarid qilingan tovarlar uchun toʻlangan qoʻshilgan qiymat soligʻi summasini qaytarish ularning xohishiga koʻra naqd pul shaklida amalga oshirilishi mumkin; (b) 2026-yil 1-martdan boshlab Turizmni qoʻllab-quvvatlash jamgʻarmasi (keyingi oʻrinlarda — Jamgʻarma) mablagʻlari hisobidan: (i) turistik startaplarni — yangi turdagi turizm xizmatlarini ishlab chiqib, amaliyotga joriy etish bilan bogʻliq xarajatlarning 50 foizi, biroq 1 mlrd soʻmdan koʻp boʻlmagan miqdorda har yili eng yaxshi 10 tagacha loyihalarga subsidiyalar ajratiladi; (ii) mehmonxonalarning Vazirlar Mahkamasi tomonidan tasdiqlanadigan roʻyxatda nazarda tutilgan xalqaro eʼtirof etilgan “yashil” sertifikatlarni olish bilan bogʻliq xarajatlarining 50 foizi qoplab beriladi; (v) 2026-yil 1-apreldan boshlab xalqaro konferensiyalar va tadbirlarni (MICE turizm) tashkil qilib, unga kamida 100 nafar chet ellik turistni jalb qilgan tadbirkorlik subyektlariga ushbu tadbirlarni tashkil qilishda ular tomonidan toʻlangan qoʻshilgan qiymat soligʻi summalarining 50 foizini qaytarish tartibi joriy etiladi; (g) 2027-yil 1-yanvarga qadar ushbu qarorga 5-ilovada nazarda tutilgan tartibga rioya qilgan holda: (i) turizm sohasi subyektlari tomonidan import qilinadigan avtobus, elektrobus va mikroavtobuslar bojxona bojidan ozod etiladi; (ii) Qoraqalpogʻiston Respublikasida roʻyxatga olinib, litsenziyaga ega boʻlgan turoperatorlarga, istisno tariqasida, ekstremal turlarni tashkil qilish uchun dvigatel hajmi 2,4 litrdan kam boʻlmagan yuqori oʻtish qobiliyatiga ega transport vositalari import qilinayotganda bojxona boji va utilizatsiya yigʻimini amaldagi stavkaning 25 foizi miqdorida 3 yil muddatga boʻlib-boʻlib toʻlashga ruxsat etiladi; (iii) turizm sohasi subyektlari tomonidan import qilinadigan avtobus, elektrobus va mikroavtobuslarning sonidan qatʼi nazar, ularga bitta sertifikat berishga ruxsat etiladi; (d) 2030-yil 1-yanvarga qadar “Brand Finance” kompaniyasining top-50 talik reytingiga kiruvchi brendni jalb qilgan holda brend bilan dastlabki kelishuvlarga ega mehmonxona qurilishini boshlagan tadbirkorlik subyektlari mehmonxonani qurish va jihozlashda mazkur brendning talabiga muvofiq olib keladigan asbob-uskunalar, texnika, transport vositalari, mebel va inventarlar uchun bojxona bojini toʻlashdan ozod etiladi. 9. Belgilansinki: (a) Qoʻmita respublika hududida oʻz filmlarini yaratishda xorijiy kinokompaniyalarga xarajatlarning bir qismini qaytarishni (Rebate) muvofiqlashtiruvchi masʼul davlat organi hisoblanadi; (b) ushbu bandning “a” kichik bandida nazarda tutilgan xarajatlar summasi: (i) 3 milliard soʻmgacha boʻlsa — 10 foiz; (ii) 3 milliard soʻmdan 5 milliard soʻmgacha boʻlsa — 15 foiz; (iii) 5 milliard soʻmdan 10 milliard soʻmgacha boʻlsa — 20 foiz; (iv) 10 milliard soʻmdan ortiq boʻlsa — 25 foiz, biroq bitta film uchun 4 milliard soʻmdan oshmagan miqdorda Davlat budjeti mablagʻlari hisobidan qoplab beriladi; (v) 2026-yil 1-martdan boshlab nufuzli xorijiy kinokompaniyalar bilan muzokaralar oʻtkazgan holda Jamgʻarma mablagʻlari hisobidan filmlarning bevosita yoki bilvosita Oʻzbekiston Respublikasi turistik jozibadorligi, tarixiy-madaniy merosi va boshqa muhim ijobiy jihatlarini namoyish qiluvchi qismini (epizodini) yaratganlik (shu jumladan, Oʻzbekiston Respublikasi hududida, oʻz pavilyonlarida yoki kompyuter grafikasi yordamida) uchun haq toʻlash tartibi joriy etiladi. 10. Shunday tartib oʻrnatilsinki, unga muvofiq 2026-yil 1-iyuldan boshlab: (a) ishga tushiriladigan Milliy turizm yagona platformasi va uning mobil ilovasi orqali: (i) xorijiy turistlarning roziligi asosida Davlat chegarasini kesib oʻtishda yigʻiladigan maʼlumotlarni integratsiya qilgan holda turistik elektron SIM-karta bilan ulash va vaqtincha boʻlish joyi boʻyicha roʻyxatga olish proaktiv shaklda amalga oshiriladi; (ii) mulkchilik shaklidan qatʼi nazar transportning barcha turlari integratsiya qilingan holda sayohat yoʻnalishini tuzish, eng maqbul yoʻnalish va transport turini tanlash, chiptalarni onlayn band qilish va sotib olish imkoniyati yaratiladi; (iii) chipta xoʻjaligi joriy qilingan barcha turizm obyektlari, shu jumladan, muzeylar, madaniy meros obyektlari, madaniyat, koʻngilochar va dam olish obyektlariga biletlarni onlayn sotib olish imkoniyatiga ega boʻlgan yagona chipta tizimi joriy qilinadi; (iv) ekskursiyalar oʻtkazish uchun interaktiv xaritalar, planshetlar, audioyordamchi, videoyordamchi hamda onlayn translyatsiyalar vositasida turistik obyektlar haqida axborot berish imkonini beruvchi raqamli gid tizimi ishga tushiriladi; (v) joylashtirish vositalari tomonidan xorijiy va mahalliy turistlardan undiriladigan turistik (mehmonxona) yigʻim billing tizimi orqali avtomatik tarzda toʻgʻridan-toʻgʻri Jamgʻarmaga oʻtkaziladi; (b) aholi tomonidan dala hovlilarini ijaraga berish “Soliq” mobil ilovasi orqali “men bilan birga” shaklida bir nafar shaxs nomiga birga dam oluvchilar sonini koʻrsatgan holda soddalashtirilgan tartibda rasmiylashtirish orqali amalga oshiriladi. 11. 2026-yil yakuniga qadar Milliy turizm yagona platformasi doirasida “Xavfsiz shahar” apparat-dasturiy kompleksi bilan integratsiya qilgan holda respublika hududlariga turistlar oqimlari (toifalarga qarab) va ularning xohishlarini tahlil qilish, personallashtirilgan marshrutlar va takliflarni yaratish, shuningdek, narx shakllanishi va resurslar taqsimlanishi kabi imkoniyatlarni nazarda tutuvchi sunʼiy intellekt va katta hajmdagi maʼlumotlarni tahlil qilish tizimi joriy etilsin. 12. Turizm xizmatlari sifatini oshirish maqsadida Butunjahon turizm tashkiloti shafeligida Xalqaro turizm akademiyasi Samarqand kampusida turizm sohasi subyektlari xodimlarining malakasini oshirish (1 oygacha) hamda ularni qayta tayyorlash (8 oygacha) oʻquv kurslari tashkil etilsin. 13. Belgilansinki, 2026-yil 1-yanvardan boshlab: (a) Jamgʻarma kengashi tuzilib, uning ijobiy qarori boʻlmagan loyihalarni moliyalashtirish budjet hamda smeta-shtat intizomini buzish hisoblanadi, bundan Oʻzbekiston Respublikasi Prezidentining hujjatlarida Jamgʻarma mablagʻlari hisobidan moliyalashtirilishi belgilangan loyihalar hamda Qoʻmita, shu jumladan, uning tizim tashkilotlari va hududiy boʻlinmalarini saqlash bilan bogʻliq xarajatlar mustasno; (b) Jamgʻarma mablagʻlari hisobidan moliyalashtiriladigan loyihalarning natijadorligi Jamgʻarma kengashi tomonidan doimiy ravishda baholab boriladi; (v) Ichki ishlar vazirligi huzuridagi Xavfsiz turizmni taʼminlash jamgʻarmasiga turistik (mehmonxona) yigʻimdan kelib tushadigan tushumlardan oʻtkaziladigan mablagʻ miqdori amaldagi 10 foizdan 5 foizga kamaytiriladi. 14. Qoʻmita Iqtisodiyot va moliya vazirligi bilan birgalikda bir oy muddatda Jamgʻarma manbalari hisobidan vazirlik va idoralarga ajratmalarni bekor qilish yuzasidan Oʻzbekiston Respublikasi Prezidenti Administratsiyasiga taklif kiritsin. 15. Turizmni jadal rivojlantirish va ushbu sohada davlat boshqaruvini takomillashtirish boʻyicha “yoʻl xaritasi” 6-ilovaga muvofiq tasdiqlansin. 16. Oʻzbekiston Respublikasi Prezidenti Administratsiyasi Kreativ iqtisodiyot va turizm boʻyicha departamenti huzurida Turizm sohasidagi islohotlar shtabi faoliyati yoʻlga qoʻyilsin. 17. Belgilansinki: (a) Turizm sohasidagi islohotlar shtabi hududlar, tarmoqlar hamda yirik turistik obyektlar kesimida turizm sohasidagi masalalarni monitoring qilish va hal qilish, yangi imkoniyatlarni aniqlash hamda ishga solish choralarini koʻrib boradi; (b) Turizm sohasidagi islohotlar shtabiga jalb qilingan (xizmat safariga yuborilgan) davlat organlari va tashkilotlari xodimlari mehnatiga haq toʻlash va ularni moddiy ragʻbatlantirish miqdorlari va shartlari toʻliq saqlab qolinadi hamda xizmat safari davomida ularning asosiy ish joyi boʻyicha budjet tashkilotlarining mavjud tasdiqlangan budjet parametrlari va budjetdan tashqari mablagʻlari doirasida oylik ish haqiga 20 foiz miqdorida ustama toʻlanadi. 18. Qoʻmita: (a) bir oy muddatda Turizm qoʻmitasi toʻgʻrisidagi nizomni; (b) ikki oy muddatda qonunchilik hujjatlariga mazkur qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 19. Qoʻmita Toshkent shahri Amir Temur shohkoʻchasi 107b-uy manzili boʻyicha joylashtirilsin. 20. Mazkur qarorning ijrosini samarali tashkil qilishga masʼul va shaxsiy javobgar etib Turizm qoʻmitasi raisi belgilansin. 21. Ushbu qaror ijrosini muhokama qilib borish, ijro uchun masʼul tashkilotlar faoliyatini muvofiqlashtirish va nazorat qilish Oʻzbekiston Respublikasi Bosh vaziri A.N. Aripov hamda Oʻzbekiston Respublikasi Prezidenti Administratsiyasi Kreativ iqtisodiyot va turizm boʻyicha departamenti boshligʻi G.O. Umerova zimmasiga yuklansin. 1. Turizm turlarini diversifikatsiya qilish, eng avvalo, ichki va ziyorat turizmi, ekologik turizm, etnoturizm, ishbilarmonlik turizmi, sport, gastronomik, tibbiy, taʼlim va ilmiy turizmni har tomonlama rivojlantirish, tashqi va ichki turizmni har tomonlama kengaytirish, yangi turizm yoʻnalishlarini ishlab chiqish hamda ularni turizm bozorlarida joriy qilish. 2. Turistik xizmatlarning tashqi va ichki bozorlarida marketing tadqiqotlarini olib borish, mamlakatning turistik nufuzini yanada rivojlantirish, bebaho turizm salohiyatini ommalashtirish va targʻib qilish, milliy turistik mahsulotlar va turizm brendlarining xalqaro turizm bozorlariga kirib borishiga yoʻnaltirilgan faol reklama-axborot siyosatini amalga oshirish. 3. Turistik infratuzilmani shakllantirish, shu jumladan, turistik obyektlarni joylashtirish uchun imkoniyat yuqori boʻlgan hududlarda rejalashtirish va loyihalashtirish ishlarini tashkil etish, investorlarni jalb qilish, turizm sohasida tadbirkorlik faolligi oshishiga har tomonlama koʻmaklashish, turistik obyektlarni davlat-xususiy sheriklik asosida samarali boshqarish hamda sohani bosqichma-bosqich toʻliq raqamlashtirish. 4. Turizm sohasini davlat tomonidan va bozor orqali tartibga solishni maqbullashtirish, turistik xizmatlar bozorida raqobatni rivojlantirish boʻyicha takliflarni ishlab chiqish. 5. Turizm sohasi uchun kadrlar tayyorlash boʻyicha takliflar kiritish, turizm sohasi subyektlari xodimlarini muntazam qayta tayyorlash va ularning malakasini oshirishni yuqori darajada tashkil etish, sohada ilm-fanini rivojlantirishga koʻmaklashish. 6. Mamlakatning turizm salohiyatini tubdan oshirish, turizmga iqtisodiyotning strategik sektori maqomini berish, turizm sohasida yagona davlat siyosatini olib borish maqsadida turizmni rivojlantirishning yaxlit konsepsiyasini ishlab chiqish va amalga oshirishni taʼminlash. 7. Respublika hududlarining turizm salohiyatidan kelib chiqib, turizmning istiqbolli yoʻnalishlarini belgilash, yangi turistik mahsulotlarni yaratish, ularni pasportlashtirish, turizm sohasidagi yagona reyestrlarni shakllantirish. 8. Turistik obyektlarda, ovqatlanish joylarida, respublika hududi boʻylab harakatlanish vaqtida va tashriflarni tashkil etishda turistlar xavfsizligi hamda sogʻligʻini taʼminlashga yoʻnaltirilgan turistik xizmatlarni koʻrsatish sifati va xavfsizligining standartlarini ishlab chiqishni muvofiqlashtirish. 9. Respublika kinolokatsiyalarini, shu jumladan, jamoat tashkilotlari va tadbirkorlik subyektlarini jalb qilgan holda xorijda targʻib qilish. 10. Turizm boʻyicha nufuzli xalqaro va milliy tashkilotlar, birinchi navbatda, BMTning Butunjahon turizm tashkiloti, shuningdek, xorijiy kompaniyalar bilan xalqaro hamkorlikni kengaytirish, xalqaro va davlatlararo standartlar hamda normalarni turizm faoliyati va amaliyotiga joriy etish. 1. Tegishli davlatning oʻziga xos xususiyatlaridan kelib chiqqan holda maqsadli marketing strategiyalarini (televideniye, internet va ijtimoiy tarmoqlar, bosma nashrlar, tashqi reklama orqali) ishlab chiqish va amalga oshirish. 2. Ommaviy axborot vositalari va fikr yetakchilari (inflyuyenserlar) bilan ishlash, shu jumladan, jurnalistlar, blogerlar va turoperatorlar uchun matbuot anjumanlari va press turlar tashkil etish, ijobiy axborot fonini yaratish. 3. Mahalliy tillarda raqamli marketing oʻtkazish, shu jumladan, milliy turizm yagona platformasi va ijtimoiy tarmoqlarni ommalashtirish, onlayn kampaniyalarni yoʻlga qoʻyish. 4. Mahalliy tillarda milliy turizm imkoniyatlari haqida dolzarb kataloglar, broshyuralar, xaritalar va videomateriallar tayyorlash va tarqatish. 5. Xalqaro turistik koʻrgazmalar va yarmarkalarda milliy stendni tashkil etish, yangi mahsulotlar va yoʻnalishlarni taqdimot qilish. 1. Milliy turistik mahsulotlarni oʻz turistik paketlariga qoʻshish uchun yetakchi turoperatorlar bilan hamkorlik oʻrnatish va rivojlantirish. 2. Mahalliy turistik biznes vakillari uchun “B2B” tadbirlarini tashkil etish, shu jumladan, roud-shoular, taqdimotlar va vorkshoplar oʻtkazish. 3. Respublika bilan ishlashdan manfaatdor boʻlgan chet ellik turistik kompaniyalar uchun “yagona darcha” tamoyilini yoʻlga qoʻyish. 4. Mahalliy bozordagi talabni oʻrgangan holda Turizm qoʻmitasi uchun yangi turistik mahsulotlarni yaratish va moslashtirish boʻyicha takliflar ishlab chiqish. 1. Tegishli davlatdagi tendensiyalar, raqobat muhiti, turistik xizmatlar isteʼmolchilarining harakati va ularga boʻlgan talabini doimiy ravishda tahlil qilish. 2. Turistlar, turoperatorlar va ommaviy axborot vositalaridan milliy turistik mahsulotlar sifati va ulardan foydalanishga boʻlgan qiziqishi toʻgʻrisida maʼlumotlar olish. 3. Turizm qoʻmitasiga oʻz faoliyati, marketing kampaniyalari samaradorligi va strategiyani takomillashtirib borish boʻyicha hisobotlarni doimiy ravishda taqdim etib borish. 4. Qonunchilikdagi, shu jumladan, turistik oqimga taʼsir koʻrsatishi mumkin boʻlgan viza va respublikaga kirishga oid talablardagi oʻzgartirishlarni kuzatib borish. 1. Mamlakatning muhim turizm yoʻnalishi sifatidagi barqaror, jozibador va xavfsiz imijni shakllantirish. 2. Umumiy maqsadlarga erishish uchun Oʻzbekiston Respublikasining xorijiy davlatlardagi diplomatik vakolatxonalari va konsullik muassasalari bilan oʻzaro hamkorlik qilish. 3. Vizaga oid tartib-taomillarni soddalashtirish, aviaqatnovlarni va turistik oqimni oshirishga xizmat qiladigan boshqa omillarni yaxshilashga qaratilgan choralarni ishlab chiqish va amalga oshirish. 4. Mamlakatning taniqliligi va jozibadorligini oshirish uchun madaniy tadbirlar, festivallar va madaniyat kunlarini tashkil etish. 1. Milliy turistik mahsulotlarning oʻziga xos xususiyatlari boʻyicha chet ellik turoperatorlar uchun oʻquv seminarlari va vebinarlar oʻtkazish. 2. Dolzarb takliflar, chegirmalar va maxsus turlar haqida axborot taqdim etish. 1. Imtiyoz Oʻzbekiston Respublikasi bojxona hududiga olib kirilayotgan yangi ishlab chiqarilgan, “Yevro-5” va undan yuqori ekologik standart talablariga mos keladigan avtobus va haydovchi oʻrindigʻidan tashqari sakkiz va undan ortiq oʻrindiqlarga ega boʻlgan mikroavtobuslar uchun taqdim etiladi. 2. Imtiyoz Oʻzbekiston Respublikasi bojxona hududiga olib kirilayotgan yangi ishlab chiqarilgan elektrobuslar uchun ham taqdim etiladi. 3. Import qilingan avtobuslar, elektrobus va mikroavtobuslar import qilingan kundan boshlab 3 yil davomida boshqa shaxsga sotilgan yoki oʻtkazilgan yoxud ijaraga berilgan taqdirda, taqdim etilgan imtiyoz bekor qilinadi hamda bojxona boji belgilangan tartibda toʻliq hajmda import qilgan shaxsdan undirib olinadi. 4. Transport vositasi import qilingan kundan boshlab 3 yil davomida Qoraqalpogʻiston Respublikasi hududidan tashqarida foydalanilgani, boshqa shaxslarga sotilgani yoki oʻtkazilgani yoxud ijaraga berilgani aniqlangan taqdirda, bojxona boji va utilizatsiya yigʻimi toʻliq hajmda import qilgan shaxsdan undirib olinadi. 5. Imtiyoz Oʻzbekiston Respublikasi bojxona hududiga olib kirilayotgan yangi ishlab chiqarilgan, “Yevro-5” va undan yuqori ekologik standart talablariga mos keladigan avtobus va haydovchi oʻrindigʻidan tashqari sakkiz va undan ortiq oʻrindiqlarga ega boʻlgan mikroavtobuslar uchun taqdim etiladi. 6. Imtiyoz Oʻzbekiston Respublikasi bojxona hududiga olib kirilayotgan yangi ishlab chiqarilgan elektrobuslar uchun ham taqdim etiladi. 7. Import qilingan avtobus, elektrobus va mikroavtobuslar import qilingan kundan boshlab 3 yil davomida boshqa shaxsga sotilgan yoki oʻtkazilgan yoxud ijaraga berilgan taqdirda, taqdim etilgan imtiyoz bekor qilinadi hamda qonunchilikda belgilangan tartibda transport vositasini import qilgan shaxsga moliyaviy sanksiya qoʻllanadi. T/rChora-tadbir nomiAmalga oshirish shakliIjro muddatiIjro uchun masʼullarI. Turizm qoʻmitasi va uning tizimidagi tashkilotlar faoliyatini yoʻlga qoʻyish1.Turizm qoʻmitasining markaziy apparati, uning tarkibiy va hududiy boʻlinmalari tuzilmasini tasdiqlash.Idoraviy hujjat loyihasi2025-yil dekabrTurizm qoʻmitasi2.1. Turizm qoʻmitasining xorijiy mamlakatlardagi vakolatxonalari faoliyatini samarali tashkil etish boʻyicha:vakolatxonalar toʻgʻrisidagi nizomni tasdiqlash, shu jumladan, unda vakolatxonalarning faoliyat boshlash shartlari, ularning rahbarlari maqomini belgilash va ularga diplomatik martaba darajalarini berishni nazarda tutish;xarajatlar smetasi, xodimlar mehnatiga haq toʻlash va moddiy ragʻbatlantirish tartibini belgilash, shuningdek, moddiy-texnik va transport vositalari bilan taʼminlashni nazarda tutuvchi Vazirlar Mahkamasi qarori loyihasini ishlab chiqish.Vazirlar Mahkamasi qarori loyihasi2026-yil iyunTurizm qoʻmitasi,Tashqi ishlar vazirligi,Iqtisodiyot va moliya vazirligi2. Tegishli davlatlarda vakolatxonalar faoliyatini yoʻlga qoʻyish, shu jumladan, joylashtirish choralarini koʻrish.Amaliy chora-tadbirlarKelishilgan muddatlardaTashqi ishlar vazirligi,Turizm qoʻmitasi,Iqtisodiyot va moliya vazirligi3.Turizmni qoʻllab-quvvatlash jamgʻarmasi mablagʻlaridan foydalanishning samaradorlikka va natijadorlikka asoslangan tizimini yaratish, shu jumladan, jamgʻarma kengashini tuzishni nazarda tutuvchi Vazirlar Mahkamasi qarori loyihasini ishlab chiqish.Vazirlar Mahkamasi qarori loyihasi2025-yil dekabrTurizm qoʻmitasi,Iqtisodiyot va moliya vazirligi4.Xalqaro turizm akademiyasi Samarqand kampusi faoliyatini yanada samarali tashkil etish.Oʻzbekiston Respublikasi Prezidenti qarori loyihasi2025-yil noyabrTurizm qoʻmitasi,Oliy taʼlim, fan va innovatsiyalar vazirligi,Samarqand viloyati hokimligiII. Turizm sohasidagi loyihalarni amalga oshirish va qoʻshimcha imkoniyatlarni ishga solish5.Samarqand shahridagi eng muhim tarixiy obyektlarni bogʻlovchi 6,6 km uzunlikdagi turistik marshrutni tashkil etish boʻyicha “Samarqandning meros yoʻli” loyihasini amalga oshirishni nazarda tutuvchi Vazirlar Mahkamasi qarori loyihasini ishlab chiqish.Vazirlar Mahkamasi qarori loyihasi2025-yil noyabrMadaniyat va sanʼatni rivojlantirish jamgʻarmasi,Madaniy meros agentligi,Turizm qoʻmitasi,Iqtisodiyot va moliya vazirligi,Samarqand viloyati hokimligi6.1. Aholi turmush tarzi, savdo va xizmat koʻrsatish shoxobchalari va kommunikatsiya tizimini tarixiy muhit bilan uygʻunlashtirgan holda Xiva shahridagi Ichan-qalʼa majmuasini jahonda yagona boʻlgan immersiv va “aqlli” muzey-shaharga aylantirish loyihasini amalga oshirish.Normativ-huquqiy hujjat loyihasi2026-yil martMadaniy meros agentligi,Madaniyat va sanʼatni rivojlantirish jamgʻarmasi,Xorazm viloyati hokimligi,Bosh prokuratura,Ichki ishlar vazirligi,Qurilish va uy-joy kommunal xoʻjaligi vazirligi,Energetika vazirligi,manfaatdor vazirlik va idoralar2. Ichan-qalʼa majmuasining umumbashariy bemisl qimmatini muhofaza qilish, bu boradagi har qanday salbiy taʼsirni barvaqt aniqlash, oldini olish hamda aybdor shaxslarga nisbatan qonuniy taʼsir choralarini koʻrib borish.Amaliy chora-tadbirlar rejasiDoimiy ravishda7.Toshkent shahridagi modernizm yodgorliklarini YUNESKOning Umumjahon merosi roʻyxatiga kiritish boʻyicha materiallar taqdim etish.Amaliy chora-tadbirlar rejasi2026-yil iyunMadaniyat va sanʼatni rivojlantirish jamgʻarmasi,Madaniy meros agentligi,Turizm qoʻmitasi,Tashqi ishlar vazirligi,YUNESKO ishlari boʻyicha milliy komissiya,Toshkent shahri hokimligi8.Toshkent shahrining eng koʻp mozaikalar bor shahar sifatida jahon miqyosida eʼtirof etilishiga erishish choralarini koʻrish.Amaliy chora-tadbirlar rejasi2026-yil davomidaMadaniyat va sanʼatni rivojlantirish jamgʻarmasi,Madaniy meros agentligi,Turizm qoʻmitasi,Tashqi ishlar vazirligi,YUNESKO ishlari boʻyicha milliy komissiya,Toshkent shahri hokimligi9.Ilgʻor xorijiy tajribadan kelib chiqib, speleoturizmni rivojlantirishni nazarda tutuvchi Vazirlar Mahkamasi qarori loyihasini ishlab chiqish.Bunda quyidagilar nazarda tutiladi:nufuzli xorijiy telekanallar uchun Oʻzbekistonning speleoturizm sohasidagi salohiyatini namoyish etuvchi hujjatli filmlar yaratish;mamlakatimizdagi eng yirik gʻorlarga nufuzli xalqaro ilmiy ekspeditsiyalar tashkil etish;gʻorlarga sayohatlarni tashkil qilishda turistlar xavfsizligini taʼminlash va atrof-muhitga salbiy taʼsirni kamaytirish choralarini koʻrish.Vazirlar Mahkamasi qarori loyihasi2026-yil aprelTurizm qoʻmitasi,Qoraqalpogʻiston Respublikasi Vazirlar Kengashi,viloyatlar va Toshkent shahri hokimliklari10.Turistik obyektlarda, ayniqsa, ekoturizm yoʻnalishlari va suv havzalarida qoʻshimcha, yordamchi va koʻngilochar xizmatlar koʻrsatishni ragʻbatlantirish va ularni yashirin iqtisodiyotdan chiqarishni nazarda tutuvchi Vazirlar Mahkamasi qarori loyihasini ishlab chiqish.Vazirlar Mahkamasi qarori loyihasi2026-yil aprelTurizm qoʻmitasi,Soliq qoʻmitasi,Iqtisodiyot va moliya vazirligi,Ekologiya va iqlim oʻzgarishi milliy qoʻmitasi11.Oʻzbekistonning turistik shaharlari oʻrtasida transport bogʻlanishini yaxshilash hamda yoʻlga sarflanadigan vaqtni kamida 3 barobarga qisqarish boʻyicha takliflarni ishlab chiqib, Oʻzbekiston Respublikasi Prezidenti Administratsiyasiga kiritish.Bunda, jumladan:Oʻzbekistonning turistik shaharlari, birinchi navbatda, Samarqand, Buxoro, Xiva shaharlari oʻrtasida aviaqatnovlarni yoʻlga qoʻyish;turoperatorlar uchun “transport-paket” tizimini joriy qilish (avia+tur xizmatlari);bilet narxlarini davlat tomonidan subsidiyalash orqali ichki reyslarni ommalashtirish nazarda tutiladi.Tahliliy maʼlumotlar2026-yil martTransport vazirligi,Turizm qoʻmitasi,Iqtisodiyot va moliya vazirligi12.Sohada yashirin iqtisodiyotni qisqartirish boʻyicha quyidagilarni nazarda tutuvchi normativ-huquqiy hujjat loyihasini ishlab chiqish:“turistik dala hovli” tushunchasini kiritish, ularning reyestrini shakllantirish hamda mijozlarni Milliy turizm yagona platformasiga kiritishni majburiy etib belgilash;Milliy turizm yagona platformasiga kiritilmagan mehmonxona, turistik dala hovlilarning noqonuniy faoliyati haqida xabar bergan shaxsga hisoblangan soliqning 30 foizini keshbek sifatida toʻlash tartibini joriy etish;Milliy turizm yagona platformasiga mehmonxona va turistik dala hovlida koʻrsatiladigan xizmatlarning narxini doimiy kiritish va bu jarayonlarni Turizm qoʻmitasi tomonidan nazorat qilish tartibini joriy qilish;mehmonxona va turistik dala hovlilar faoliyati qonunga muvofiq olib borilishini monitoring qilish vazifasini “mahallabay” tamoyili asosida soliq inspektori zimmasiga yuklash.Normativ-huquqiy hujjat loyihasi2026-yil maySoliq qoʻmitasi,Turizm qoʻmitasi,Iqtisodiyot va moliya vazirligi,Adliya vazirligi13.Fargʻona viloyatining Fargʻona, Qoʻqon va Margʻilon shaharlariga asosiy eʼtiborni qaratgan holda viloyatda yulduzli mehmonxonalar sonini umumiy 15 taga yetkazish.Amaliy chora-tadbirlar2025 — 2028-yillarTurizm qoʻmitasi,Fargʻona viloyati hokimligiIII. Turizm sohasini davlat tomonidan qoʻllab-quvvatlash14.Turizmni qoʻllab-quvvatlash jamgʻarmasi hisobidan turistik startaplarni — yangi turdagi turizm xizmatlarini ishlab chiqib, amaliyotga joriy etish bilan bogʻliq xarajatlarning bir qismiga subsidiya ajratishni nazarda tutuvchi Vazirlar Mahkamasi qarori loyihasini ishlab chiqish.Vazirlar Mahkamasi qarori loyihasi2026-yil fevralTurizm qoʻmitasi,Iqtisodiyot va moliya vazirligi15.Quyidagilarni nazarda tutuvchi Vazirlar Mahkamasi qarori loyihasini ishlab chiqish:Turizmni qoʻllab-quvvatlash jamgʻarmasi hisobidan mehmonxonalarning xalqaro eʼtirof etilgan “yashil” sertifikatlarni olish bilan bogʻliq xarajatlarining 50 foizini qoplab berish tartibini belgilash;xalqaro eʼtirof etilgan “yashil” sertifikatlar roʻyxatini tasdiqlash.Vazirlar Mahkamasi qarori loyihasi2026-yil fevralTurizm qoʻmitasi,Iqtisodiyot va moliya vazirligi16.Xalqaro konferensiyalar va tadbirlarni (MICE turizm) tashkil qilib, unga kamida 100 nafar chet ellik turistni jalb qilgan tadbirkorlik subyektlariga ushbu tadbirlarni tashkil qilishda ular tomonidan toʻlangan qoʻshilgan qiymat soligʻi summalarining 50 foizini qaytarish tartibini belgilash.Normativ-huquqiy hujjat loyihasi2026-yil martTurizm qoʻmitasi,Iqtisodiyot va moliya vazirligi,Soliq qoʻmitasi17.Chet davlatlar fuqarolari tomonidan Oʻzbekiston Respublikasi hududidan chiqib ketishda avval xarid qilingan tovarlar uchun toʻlangan qoʻshilgan qiymat soligʻini naqd pul shaklida qaytarish tartibini belgilash.Normativ-huquqiy hujjat loyihasi2026-yil aprelSoliq qoʻmitasi,Turizm qoʻmitasi,Markaziy bank,Iqtisodiyot va moliya vazirligi18.Nufuzli xorijiy kinokompaniyalar bilan muzokaralar oʻtkazgan holda Jamgʻarma mablagʻlari hisobidan filmlarning bevosita yoki bilvosita Oʻzbekiston Respublikasi turistik jozibadorligi, tarixiy-madaniy merosi va boshqa muhim ijobiy jihatlarini namoyish qiluvchi qismini (epizodini) yaratganlik (shu jumladan, Oʻzbekiston Respublikasi hududida, oʻz pavilyonlarida yoki kompyuter grafikasi yordamida) uchun haq toʻlash tartibini joriy etishni nazarda tutuvchi Vazirlar Mahkamasi qarori loyihasini ishlab chiqish.Vazirlar Mahkamasi qarori loyihasi2026-yil fevralTurizm qoʻmitasi,Adliya vazirligi,Iqtisodiyot va moliya vazirligi,Madaniyat vazirligiIV. Turizm sohasini raqamlashtirish19.Ushbu qarorning 10-bandiga muvofiq, milliy turizm yagona platformasi va uning mobil ilovasini ishga tushirish hamda uning funksiyalarini kengaytirish orqali turistlarga qoʻshimcha qulayliklar yaratish.Amaliy chora-tadbirlar2026-yil iyunTurizm qoʻmitasi,Raqamli texnologiyalar vazirligi,Soliq qoʻmitasi20.Milliy turizm yagona platformasi doirasida “Xavfsiz shahar” apparat-dasturiy kompleksi bilan oʻzaro integratsiya qilgan holda respublika hududlariga turistlar oqimlarini (toifalarga qarab) va ularning xohishlarini tahlil qilish, personallashtirilgan marshrutlar va takliflarni yaratish, shuningdek, narx shakllanishi va resurslar taqsimlanishini nazarda tutuvchi sunʼiy intellekt va katta hajmdagi maʼlumotlarni tahlil qilish tizimini joriy etish.Amaliy chora-tadbirlar2026-yil dekabrTurizm qoʻmitasi,Raqamli texnologiyalar vazirligi,Ichki ishlar vazirligi21.Turistlar uchun elektron deklaratsiyani onlayn toʻldirish tizimi toʻliq ishga tushirilgandan soʻng, chet el fuqarolari tomonidan oldindan toʻldirish imkoniyatini yaratish hamda ushbu qulayliklar xususida mobil ilovalar, SMS-xabarlar va onlayn platformalar orqali targʻib qilish.Amaliy chora-tadbirlar rejasiDoimiy ravishdaBojxona qoʻmitasi,Turizm qoʻmitasiV. Boshqa chora-tadbirlar22.Quyidagilarni nazarda tutuvchi normativ-huquqiy hujjat loyihasini kiritish:Oʻzbekiston Respublikasining Amerika Qoʻshma Shtatlari, Rossiya Federatsiyasi, Xitoy Xalq Respublikasi, Fransiya Respublikasi, Birlashgan Arab Amirliklari, Buyuk Britaniya, Indoneziya Respublikasidagi elchixonalariga bittadan qoʻshimcha ravishda madaniyat masalalari boʻyicha maslahatchi shtat birliklari ajratish;ushbu shtat birliklarini saqlash xarajatlarini Turizmni qoʻllab-quvvatlash jamgʻarmasi mablagʻlari hisobidan qoplash;maslahatchilarning Oʻzbekiston Respublikasi Prezidenti Administratsiyasi Kreativ iqtisodiyot va turizm boʻyicha departamenti boshligʻi — Madaniyat va sanʼatni rivojlantirish jamgʻarmasi raisiga boʻysunuvi va hisobdorligini yoʻlga qoʻyish.Normativ-huquqiy hujjat loyihasi2025-yil dekabrTashqi ishlar vazirligi,Turizm qoʻmitasi,Iqtisodiyot va moliya vazirligi,Madaniyat va sanʼatni rivojlantirish jamgʻarmasi23.Turizm qoʻmitasining buyurtmasiga asosan joylashtirish vositalarining xonalari band qilinishini taʼminlash.Bunda ushbu tartibda band qilingan xonalarga vakolatli organ tomonidan, ulardan foydalanilganidan qatʼiy nazar, bozor narxlaridan kelib chiqib, toʻlov qilinishi lozim.Amaliy chora-tadbirlar rejasiDoimiy ravishdaTurizm qoʻmitasi24.Oʻzbekiston Respublikasiga uchuvchisiz uchish apparatlarini olib kirishni rejalashtirgan shaxslarni chet davlatlar bojxona maskanlarida aniqlash va toʻxtatish choralarini koʻrish, shu jumladan, ushbu maqsadda chet davlatlar bojxona idoralariga uchuvchisiz uchish apparatlarini Oʻzbekiston Respublikasiga olib kirish tartibi xususidagi maʼlumotlarni yuborish.Amaliy chora-tadbirlar rejasiDoimiy ravishdaBojxona qoʻmitasi,Tashqi ishlar vazirligi,Transport vazirligi25.1. Xalqaro oʻtkazish maskanlari va ularning yaqinida, shu jumladan, Oʻzbekiston Respublikasi hududiga kirishdan chegara nazoratidan oʻtkazish punktigacha boʻlgan hududda valyuta ayirboshlash va naqd pulni naqdsiz shaklga oʻtkazish imkoniyatini beruvchi bank shoxobchalari va (yoki) bankomatlar faoliyatini tunu kun yoʻlga qoʻyish uchun ular oʻrnatiladigan joylarni xatlovdan oʻtkazish.Amaliy chora-tadbirlar2026-yil aprelMarkaziy bank,Bojxona qoʻmitasi,Transport vazirligi2. Xatlov natijalariga koʻra, bank shoxobchalari va (yoki) bankomatlarni belgilangan tartibda oʻrnatish.Amaliy chora-tadbirlar2026-yil dekabr26.Aviakompaniyalar va xorijdagi vakolatxonalar imkoniyatlarini ishga solgan holda Oʻzbekiston Respublikasiga kirish/chiqishda uchuvchisiz uchish apparatlari hamda valyuta bilan bogʻliq masalalar boʻyicha chet el fuqarolariga amaldagi qonunchilik talablarini yetkazish boʻyicha keng qamrovli targʻibot ishlarini (reklama, vizual materiallar, bannerlar, flayerlar, plakatlar va h.k.) olib borish.Amaliy chora-tadbirlar rejasiDoimiy ravishdaTashqi ishlar vazirligi,Bojxona qoʻmitasi,Transport vazirligi, Markaziy bank,Turizm qoʻmitasi